«***Be My Baby***», The Ronettes ամերիկական գըրլ բենդի երգ։

1999 թվականին բենդի այս երգը ներառող սինգլը (1963 թվական) ընտրվել է Գրեմմիի փառքի սրահում։

2004 թվականին *Rolling Stone* ամսագիրը «Be My Baby» երգը՝ Ronettes–ի կատարմամբ, ներառել է «Բոլոր ժամանակների 500 մեծագույն երգեր» իր ցանկում, որտեղ այն զբաղեցնում է քսաներկուերորդ տեղը։ 2011 թվականի ցանկում երգը նույնպես ներառվել է և կրկին եղել է քսաներկուերորդը։ Իսկ 2014 թվականին բրիտանական «*New Musical Express»* երաժշտական ամսագիրը «Be My Baby» երգը ներառել է արդեն իր կազմած «Բոլոր ժամանակների 500 մեծագույն երգեր» ցանկի իններորդ հորիզոնականում։

Ronettes–ի երգը ընդգրկված է Ռոքնռոլի փառքի սրահի կողմից կազմած «*500 Songs That Shaped Rock and Roll*» (500 երգեր, որոնք ձևավորել են ռոքնռոլը) ցանկում։

Այս երգը հայտնվել է նաև «Թայմ» ամսագրի 2011 թվականի «*All-TIME 100 Songs*» ցանկում («Թայմ» ամսագրի հիմնադրման պահից՝ 1923 թվականից սկսած լավագույն հարյուր երգերի ցանկ)։

Նախապատմություն
---------------

«Be My Baby» երգը գրվել է Ֆիլ Սպեկտորի, Ջեֆֆ Բարիի և Էլլի Գրինվիչի կողմից Սպեկտորի գրասենյակում`Լոս Անջելեսում։ 1963 թվականի սկզբին լսումներ էր անցկացրել տրիոյի համար, որին մասնակցել էին Վերոնիկա (հայտնի նաև որպես «Ռոննի») և Էսթել Բենեթ քույրերը և նրանց զարմուհի Նեդրա Թելլին։ Նրանք ելույթ էին ունենում «Ռոննին և բարեկամները» և «The Ronettes» անունների ներքո։ Տպավորվելով Ռոնիի գլվավորությամբ 1956 թվականի «Why Do Fools Fall in Love» հիթի հանպատրաստից կատարմումամբ՝ Սպեկտորը առաջարկել է աղջիկներին իր օրիգինալ երգը՝ «Why Don't They Let Us Fall in Love»։ Բենդը երգը ձայնագրել է «*Gold Star*» ձայնագրման ստուդիայում, սակայն Սպեկտորը հետաձգել է երգի թողարկումը, քանի որ նա կարծում էր, որ բենդին ավելի շատ ժամանակ է պետք բեմի վրա ներկայանալ սովորելու համար։

Սպեկտորը, որը այդ ժամանակ ամուսնական խնդիրներ ուներ, միաժամանակ նաև զգացմունքներ ուներ Ռոննիի նկատմամբ։ Կենսագիր և լրագրող Միք Բրաունը ենթադրել է, որ «Be My Baby» երգը գրվել է որպես Ռոննիի հանդեպ աճող զգացմունքների հստակ հայտարարություն, և որ այն դարձել է նրանց ամուսնության նախապատմությունը, որը տևել է 1960–ական թվականների վերջից մինչև 1970–ական թվականների սկիզբ։ Երգչուհի Դարլին Լավը, որը ձյնագրվել է Սպեկտորի հետ, ասել է, որ «Be My Baby» երգը իսկապես արդյունավետ միջոց էր Սպեկտորի համար՝ Ռոննիին իր սերը հայտնելու համար։

Ծանոթագրություններ
------------------

1. ↑  «GRAMMY Hall Of Fame». GRAMMY.org. Արխիվացված օրիգինալից 2015 թ․ հունիսի 26-ին. Վերցված է 2017 թ․ փետրվարի 26-ին.
2. ↑  «The RS 500 Greatest Songs of All Time : Rolling Stone» (անգլերեն). 2004. Արխիվացված է օրիգինալից 2008 թ․ փետրվարի 3-ին. Վերցված է 2016 թ․ փետրվարի 11-ին.
3. ↑  «The Ronettes, 'Be My Baby' - 500 Greatest Songs of All Time» (անգլերեն). Rolling Stone. 2011 թ․ ապրիլի 7. Վերցված է 2015 թ․ փետրվարի 14-ին.
4. ↑  «The 500 Greatest Songs Of All Time - 500-401 - NME» (անգլերեն). NME.COM. 2014 թ․ հունվարի 31. Արխիվացված օրիգինալից 2017 թ․ սեպտեմբերի 8-ին. Վերցված է 2017 թ․ հունիսի 2-ին.
5. ↑  Kaye, Ben (2014 թ․ փետրվարի 7). «The Top 500 Songs of All Time, according to *NME*». *Consequence of Sound* (անգլերեն). Townsquare Music. Արխիվացված է օրիգինալից 2014 թ․ ապրիլի 8-ին. Վերցված է 2017 թ․ հունիսի 2-ին.
6. ↑  «Experience The Music: One Hit Wonders and The Songs That Shaped Rock and Roll» (անգլերեն). The Rock and Roll Hall of Fame and Museum. Արխիվացված օրիգինալից 2016 թ․ հունիսի 24-ին. Վերցված է 2016 թ․ մայիսի 14-ին.
7. ↑  «'Be My Baby'». TIME. Արխիվացված օրիգինալից 2017 թ․ փետրվարի 16-ին. Վերցված է 2017 թ․ փետրվարի 26-ին. `{{cite web}}`: Text "100 Greatest Popular Songs: TIME List of Best Music" ignored (օգնություն); Text "TIME.com" ignored (օգնություն)
8. 1 2  Brown, 2007, էջ 146
9. ↑  Brown, 2007, էջ 144
10. ↑  Brown, 2007, էջեր 144–145
11. ↑  Brown, 2007, էջ 145
12. ↑  Brown, 2007, էջ 143
13. ↑  Thompson, 2005, էջ 97

Արտաքին հղումներ
----------------

* «Be My Baby» в исп. The Ronettes на сайте AllMusic